# Fernanda Lima

Fernanda Cama Pereira Lima (Porto Alegre; 25 de juny de 1977) és una model, presentadora de televisió i actriu brasilera. Malgrat una curta carrera al cinema i telenovel·les, s'ha consolidat en la cultura popular com a presentadora de diversos programes a MTV Brasil, Rede TV! i TV Globo.
Va ser contractada per la FIFA per ser la imatge de la Copa del Món de 2014 disputada al seu país i de la Pilota d'Or d'aquell any.

## Carrera
### Model

Va començar la seva carrera de model als 14 anys, quan va ser descoberta per un fotògraf, i va fer una gira de cinc mesos que la va portar a Japó, Milà i Zuric. Quan va tornar al Brasil, es va traslladar a São Paulo. Com a model, al Brasil i a l'estranger, ha estat fotografiada per a desenes de revistes de moda com L'Officiel, I-D, Cosmopolitan, Marie Claire, Elle, GQ o Trip, i va fer campanyes de publicitat per a la italiana Benetton.

### Televisió

El 1999 va fer el seu debut televisiu a MTV Brasil, en el programa Mochilão MTV. Després d'aquesta experiència, va decidir estudiar Periodisme i es va graduar en l'escola universitària FMU. A continuació, va anar a treballar a RedeTV! , on va presentar dos programes, Interligado, que anava adreçat a un públic jove i transmetia videoclips, actuacions en directe i temes d'interès per a adolescents, i TV Escolha, una sessió de cinema que es transmetia els diumenges i on els espectadors escollien les pel·lícules que es projectaven.
Després d'aquella temporada a Rede, l'agost de 2000 va retornar a MTV. De nou, va presentar Mochilão MTV, a més dels nous programes Luau MTV i Fica Comigo. El febrer de 2005 va ser contractada per la TV Globo per substituir Angélica Ksyvickis al capdavant de Vídeo Show, durant l'embaràs i el permís de maternitat de la presentadora titular. Poc després, va ser convidada a actuar en la sèrie Bang Bang, ambientada en el vell oest del Brasil, on encarnava la protagonista Diana Bullock. Sense cap formació ni experiència en la interpretació, el seu rol va rebre diverses crítiques negatives per part de la premsa, que la va responsabilitzar de la baixa audiència que havia tingut la telenovel·la. Malgrat tot, va rebre un paper en la pel·lícula de Carlos Lombardi, Pé na Jaca.
Després d'això, va aconseguir papers en el programa Fantástico i en la sèrie Por Toda Minha Vida. L'any 2009 s'estrenaria com a presentadora del reeixit Amor e Sexo, una tertúlia dirigida a un públic jove i que parlava sobre sexualitat i temes relacionats. Va encapçalar-lo durant les 11 temporades que va estar en antena, fins al 2018.
El juliol de 2010 va ser contractada per la FIFA per presentar —al costat del seu marit Rodrigo Hilbert— el llançament del logotip de la Copa del Món de Brasil 2014; i el juliol de 2011, amb el presentador Tadeu Schmidt, va hostatjar el sorteig de les eliminatòries del Mundial. El desembre de 2013, de nou al costat del seu marit, va presentar el sorteig de la composició de la fase de grups de la Copa. La seva participació en aquest esdeveniment va ser vista en directe per més de 500 milions d'espectadors a 200 països d'arreu del món, fent que fos anomenada la "deessa" o "musa" de la Copa del Món pels mitjans estrangers. L'escot del vestit que va lluir Lima durant el sorteig va ser censurat en la retransmissió en directe de l'esdeveniment a l'Iran, un dels països classificats pel Mundial. Els mitjans iranians es van mostrar descontents amb la sexualització de l'esdeveniment, i la cadena va argumentar que «el vestit de la dona que presenta el programa no compleix en absolut les nostres directrius de difusió».
A finals de 2013, va ser inclosa en la llista dels 10 brasilers que havien destacat en l'actualitat internacional d'aquell any, elaborada per la BBC Brasil. El gener de 2014, va ser l'amfitriona de la gala d'entrega de la Pilota d'Or de la FIFA, acompanyada de l'exfutbolista neerlandés Ruud Gullit.

## Vida personal

Fernanda Lima va néixer a Porto Alegre, Rio Grande do Sul. Té arrels portugueses i catalanes. Els pares de Lima són professors d'educació física i van tenir dos fills més, Rodrigo i Rafael. De petita, va mostrar interès pel periodisme i el món de l'art.
Lima té una relació estable amb l'actor i model Rodrigo Hilbert, amb qui té dos fills bessons i una nena. És fan del Grêmio Football Porto Alegrense, sòcia d'un restaurant de São Paulo, és vegetariana i practicant de ioga.

## Filmografia
### Televisió

| Any | Títol | Funció | Notes |
| 1999 | Mochilão MTV | Presentadora | |
| 1999—00 | Interligado | Presentadora | |
| 1999—00 | TV Escolha | Presentadora | |
| 2000—03 | Luau MTV | Presentadora | |
| 2000—03 | Fica Comigo | Presentadora | |
| 2000—02 | Ford Super Model Brazil | Presentadora | |
| 2002—03 | Mochilão MTV | Presentadora | |
| 2002—03 | Vídeo Music Brasil | Presentadora | |
| 2005 | Vídeo Game | Presentadora | Durante la baixa maternal d'Angélica |
| 2006—11 | Por Toda Minha Vida | Presentadora | |
| 2007—08 | Vídeo Game | Presentadora | Durante la baixa maternal d'Angélica |
| 2007 | Fantástico | Presentadora | Secció Daqui pra Frente |
| 2008—09 | Fantástico | Presentadora | Secció Menina Fantástica |
| 2009—18 | Amor & Sexo | Presentadora | |
| 2013 | Criança Esperança | Presentadora | |
| 2014—16 | Superstar | Presentadora | |
| 2015 | Show da Virada | Presentadora | |
| 2017 | Popstar | Presentadora | |
| 2017 | Chacrinha, O Eterno Guerreiro | Membre del jurat | |
| 2020 | Caminho Zen | Presentadora | |
| 2021 | Bem Juntinhos | Presentadora | |

### Telenovel·les

| Any | Títol | Personatge |
| 2002 | Desejos de Mulher | Ankita |
| 2005 | Bang Bang | Diana Bullock |
| 2006 | Pé na Jaca | Branca Maria Botelho Bulhões (Maria Bô) |
| 2008 | Beleza Pura | ella mateixa |
| 2013 | Sangue Bom | ella mateixa |
| 2015 | Os Suburbanos | Sônia |

### Pel·lícula

| Any | Títol | Personatge |
| 2003 | Stuck on You | Susie |
| 2004 | Didi quer ser criança | Sandrinha (adulta) |
| 2004 | A Dona da História | Maria Helena |
| 2004 | Cine Gibi | ella mateixa |
| 2008 | Maria Ninguém | Brigitte Bardot |
| 2009 | Flordelis - basta uma palavra para mudar | Bianca |

## Premis i nominacions

| Any | Premi | Categoria | Notes | Resultat |
| 2002 | Capricho Awards | Millor presentador(a) | Fica Comigo | Guanyadora |
| 2003 | Prêmio Qualidade Brasil - SP | Millor presentadora de Programa d'Auditori | Fica Comigo | Nominada |
| 2006 | Meus Prêmios Nick | "Gata do Ano" | Fernanda Lima | Nominada |
| 2008 | Prêmio Qualidade Brasil | Millor presentador(a) de Programa Musical | Por Toda Minha Vida | Guanyadora |
| 2009 | Capricho Awards | Premi a l'estil | Fernanda Lima | Nominada |
| 2009 | Prêmio Arte Qualidade Brasil | Millor presentador(a) de Programa d'Auditori | Amor & Sexo | Nominada |
| 2011 | Prêmio Melhores da Revista da TV - O Globo | Millor presentadora | Amor & Sexo | Guanyadora |
| 2011 | Prêmio Arte Qualidade Brasil | Millor presentador(a) de Programa d'Auditori | Amor & Sexo | Nominada |
| 2012 | Prêmio Extra de Televisão | Millor presentador(a) | Amor & Sexo | Nominada |
| 2012 | Melhores do Ano NaTelinha | Millor presentadora | Amor & Sexo | Nominada |
| 2013 | Troféu Guri | Homenatge | | Guanyadora |
| 2013 | Troféu Leão Lobo | Presentadora | Amor & Sexo | Guanyadora |
| 2013 | Melhores do UOL e PopTevê | Presentadora | Amor & Sexo | Nominada |
| 2013 | Prêmio Quem | Millor presentador(a) | Amor & Sexo | Nominada |
| 2014 | Troféu Internet | Millor presentador(a) de Programa d'Auditori | Amor & Sexo | Nominada |
| 2014 | Prêmio Extra de Televisão | Millor presentador(a) | Amor & Sexo | Guanyadora |
| 2014 | Melhores do Ano NaTelinha | Millor presentador(a) | Amor & Sexo | Nominada |
| 2014 | Melhores do UOL e PopTevê | Millor presentador(a) | Amor & Sexo | Guanyadora |
| 2014 | Prêmio F5 - Folha de S.Paulo | Presentadora de l'any | Amor & Sexo | Guanyadora |
| 2014 | Meus Prêmios Nick | "Gata do Ano" | Fernanda Lima | Nominada |
| 2015 | Troféu Observatório da Televisão | Millor presentadora | Superstar | Nominada |
| 2015 | Troféu Internet | Millor presentador(a) | Superstar | Nominada |
| 2015 | Troféu UOL TV e Famosos | Millor presentador(a) | Superstar | Nominada |
| 2016 | Prêmio Cidadania em Respeito à Diversidade | Homenatge | Amor & Sexo | Guanyadora |
| 2016 | Prêmio F5 | Millor presentador(a) | Amor & Sexo | Nominada |
| 2016 | Troféu UOL TV e Famosos | Millor presentador(a) | Amor & Sexo | Nominada |
| 2017 | Prêmio Extra de Televisão | Millor presentador(a) | Amor & Sexo | Nominada |
| 2017 | Prêmio Contigo! Online | Millor presentadora | Amor & Sexo | Nominada |
| 2017 | Troféu UOL TV e Famosos | Millor presentadora | Amor & Sexo | Nominada |
| 2017 | Prêmio APCA de Televisão | Millor presentador(a) | Amor & Sexo i Popstar | Nominada |
| 2018 | Prêmio Extra de Televisão | Millor presentador(a) | Amor & Sexo | Nominada |
| 2018 | Troféu UOL TV e Famosos | Millor presentadora | Amor & Sexo | Nominada |
| 2019 | Troféu Internet | Millor presentadora | Amor & Sexo | Nominada |
| 2019 | Prêmio APCA de Televisão | Millor programa de televisió | Amor & Sexo | Guanyadora |

## Referències

* ↑ Costa, Edwaldo. «Fernanda Lima no usará un vestido tan provocador en el Balón de Oro» (en castellà). Bendito Futbol. Arxivat de l'original el 2024-03-25. [Consulta: 25 març 2024].
* ↑ «Fernanda Lima» (en portuguès). Glitz. Arxivat de l'original el 12 desembre 2013. [Consulta: 8 desembre 2013].
* ↑ «Fernanda Lima» (en portuguès). Revista da Folha. Arxivat de l'original el 4 de març 2016. [Consulta: 8 desembre 2013].
* ↑ «DeOndeVim» (en portuguès). SiteOficial. Arxivat de l'original el 9 desembre 2013. [Consulta: 8 desembre 2013].
* 1 2 3 «Fernanda Lima» (en portuguès). Quem. Arxivat de l'original el 4 de març 2016. [Consulta: 8 desembre 2013].
* 1 2 3 «Fernanda Lima» (en portuguès). IG Gente. Arxivat de l'original el 21 March 2018. [Consulta: 8 desembre 2013].
* ↑ «Fernanda Lima» (en portuguès brasiler). Museu Brasileiro de Rádio e Televisão. Arxivat de l'original el 2024-03-25. [Consulta: 25 març 2024].
* ↑ «Amor&Sexo» (en portuguès). Rede Globo. Arxivat de l'original el 17 de novembre 2013. [Consulta: 8 desembre 2013].
* ↑ «Amor e Sexo - 1ª Temporada - YouTube». YouTube. Arxivat de l'original el 2024-05-22. [Consulta: 25 març 2024].
* ↑ «Discurso de Fernanda Lima em Amor & Sexo». YouTube. Arxivat de l'original el 2022-09-26. [Consulta: 25 març 2024].
* ↑ Lobo, Felipe. «Acusação de racismo tem muito a ver com modus operandi da Fifa» (en portuguès). TrivelaUOL. Arxivat de l'original el 12 de desembre 2013. [Consulta: 8 desembre 2013].
* ↑ Terra. «Ao lado do marido, Fernanda Lima arranca suspiros e dribla nervosismo» (en portuguès). Arxivat de l'original el 7 de setembre 2017. [Consulta: 6 desembre 2013].
* ↑ «Sorteio dos grupos da Copa será visto por 500 milhões de telespectadores» (en portuguès). OESP. Arxivat de l'original el 7 desembre 2013. [Consulta: 8 desembre 2013].
* ↑ «Quién es Fernanda Lima, la diosa que presentó el sorteo del Mundial» (en portuguès). Clarin. Arxivat de l'original el 3 de març 2016. [Consulta: 8 desembre 2013].
* ↑ «TV Host Fernanda Lima Says She has Suffered Prejudice "for Being Blonde"» (en anglès). Folha de S.Paulo. UOL, 23-12-2013. Arxivat de l'original el 2024-03-25. [Consulta: 25 març 2024].
* ↑ «The strange history of World Cup draws: dropouts, closed cages and dresses». The Guardian. Arxivat de l'original el 22 de maig 2024. [Consulta: 30 novembre 2017].
* ↑ «Dez brasileiros que foram notícia no mundo em 2013» (en portuguès). BBC Brasil. Arxivat de l'original el 1 de gener 2014. [Consulta: 1r gener 2014].
* ↑ «Acompanhe a disputa da Bola de Ouro da Fifa» (en portuguès). O Globo. [Consulta: 13 gener 2014].
* ↑ «Les arrels gironines de la musa del Mundial, Fernanda Lima». Diari de Girona. Arxivat de l'original el 18 de setembre 2017. [Consulta: 17 setembre 2017].
* ↑ «Mãe e tia de Fernanda Lima cantam 'Beijinho Doce' no palco do Amor & Sexo» (en portuguès). gshow.globo.com. Arxivat de l'original el 18 de setembre 2017. [Consulta: 17 setembre 2017].
* ↑ «Fernanda Lima y su vídeo íntimo encienden las redes» (en castellà). El Comercio, 10-12-2013. Arxivat de l'original el 2024-03-25. [Consulta: 25 març 2024].
* ↑ «A chegada dos gêmeos» (en portuguès). IstoÉ Gente. Arxivat de l'original el 12 de gener 2012. [Consulta: 8 desembre 2013].
* ↑ «Fernanda Lima é musa do Grêmio» (en portuguès). Portalpower. Arxivat de l'original el 13 desembre 2013. [Consulta: 8 desembre 2013].
* ↑ «Série 'Caminho zen' acompanha meditações de Fernanda Lima e Monja Coen» (en portuguès brasiler), 08-03-2020. Arxivat de l'original el 2024-05-22. [Consulta: 25 març 2024].
* ↑ «Capricho Awards Edição 2002» (en portuguès brasiler). Uol. Arxivat de l'original el 2003-01-18. [Consulta: 18 desembre 2022].
* ↑ «Prêmio - Arte Qualidade Brasil SP» (en portuguès brasiler). Prêmio Arte Qualidade Brasil. Arxivat de l'original el 2011-08-10. [Consulta: 10 maig 2022].
* ↑ «Disputa Prêmios Nick: Imperatriz em Sociedade» (en portuguès brasiler). Imirante, 14-07-2006. Arxivat de l'original el 2021-07-20. [Consulta: 20 juliol 2021].
* ↑ "Confira os Indicados e Ganhadores do Prêmio Qualidade Brasil 2008". Prêmio Arte Qualidade Brasil. 2008. Consultado em 14 de dezembro de 2022.
* ↑ «Capricho Awards 2009: Vote na categoria gente» (en portuguès brasiler). Capricho, 23-10-2009. Arxivat de l'original el 2009-10-24. [Consulta: 3 febrer 2023].
* ↑ "Você escolheu e Aqui estão os ganhadores do PRÊMIO ARTE QUALIDADE BRASIL 2009". Prêmio Arte Qualidade Brasil. 2009. Consultado em 14 de dezembro de 2022.
* ↑ «Melhores da Revista da TV 2011 premia fábula, remake e o humor» (en portuguès brasiler). O Globo. Arxivat de l'original el 2019-11-17. [Consulta: 10 febrer 2019].
* ↑ "Você escolheu e Aqui estão os ganhadores do PRÊMIO ARTE QUALIDADE BRASIL 2011". Prêmio Arte Qualidade Brasil. 2011. Consultado em 14 de dezembro de 2022.
* ↑ «Internautas elegem os "Melhores do Ano NT"; confira lista completa de vencedores» (en portuguès brasiler). Natelinha, 28-12-2012. Arxivat de l'original el 2023-02-15. [Consulta: 1r febrer 2023].
* ↑ «Fernanda Lima recebe láurea Homenagem no Rio Grande do Sul» (en portuguès brasiler). Caras, 09-09-2013. Arxivat de l'original el 2022-12-31. [Consulta: 23 desembre 2022].
* ↑ «Troféu Leão Lobo» (en portuguès brasiler). TV Premiações Artísticas, 29-12-2014. Arxivat de l'original el 2022-12-25. [Consulta: 20 desembre 2022].
* ↑ «Retrospectiva: Vote nos melhores da TV de 2013» (en portuguès brasiler). Uol, 02-12-2013. Arxivat de l'original el 2024-05-22. [Consulta: 23 desembre 2022].
* ↑ «Prêmio QUEM 2013: Conheça os finalistas na categoria televisão; Votação encerrada!» (en portuguès brasiler). Quem, 08-01-2014. Arxivat de l'original el 2022-12-27. [Consulta: 23 desembre 2022].
* ↑ «Veja a lista dos vencedores dos "Melhores do Ano NT 2014"» (en portuguès brasiler). TV Premiações Artísticas, 29-12-2014. Arxivat de l'original el 2022-12-26. [Consulta: 20 desembre 2022].
* ↑ «Retrospectiva: Vote nos melhores da TV de 2014» (en portuguès brasiler). Uol, 08-12-2014. Arxivat de l'original el 2022-12-27. [Consulta: 23 desembre 2022].
* ↑ «'MasterChef' é o programa do ano; Danilo Gentili e Fernanda Lima também vencem Prêmio F5» (en portuguès brasiler), 18-12-2014. Arxivat de l'original el 2022-12-31. [Consulta: 22 desembre 2022].
* ↑ «Confira a lista dos indicados e vencedores do prêmio popular do Troféu Observatório da Televisão» (en portuguès brasiler). Observatório da Televisão. UOL, 27-12-2015. Arxivat de l'original el 2023-12-26. [Consulta: 9 gener 2022].
* ↑ «Troféu UOL TV e Famosos - Vote nos melhores de 2015» (en portuguès brasiler). UOL, 01-12-2015. Arxivat de l'original el 2015-11-26. [Consulta: 11 març 2015].
* ↑ «Fernanda Lima é premiada por Amor & Sexo» (en portuguès brasiler). Ego, 27-05-2016. Arxivat de l'original el 2024-05-22. [Consulta: 23 desembre 2022].
* ↑ «Prêmio F5 - Apresentadora do Ano - UOL» (en portuguès brasiler). Folha UOL, 10-12-2016. Arxivat de l'original el 2022-12-31. [Consulta: 11 desembre 2022].
* ↑ «Conheça os indicados ao Prêmio Extra de TV e vote em seus preferidos de 2017» (en portuguès brasiler). Extra. [Consulta: 11 març 2018].
* ↑ «Vote no Prêmio CONTIGO! Online 2017» (en portuguès brasiler). Contigo!, 07-12-2017. Arxivat de l'original el 2019-04-04. [Consulta: 7 desembre 2017].
* ↑ «Qual foi a melhor apresentadora da TV em 2017?» (en portuguès brasiler). Uol, 15-12-2017. Arxivat de l'original el 2020-07-26. [Consulta: 23 abril 2022].
* ↑ «A Força do Querer e Sob Pressão lideram as indicações ao prêmio APCA de TV» (en portuguès brasiler). Uol, 24-11-2017. Arxivat de l'original el 2020-09-23. [Consulta: 23 desembre 2022].
* ↑ «Prêmio Extra de TV 2018: vote nos melhores da televisão» (en portuguès brasiler). Extra. Arxivat de l'original el 2019-03-20. [Consulta: 17 març 2019].
* ↑ «Qual foi a melhor apresentadora da TV brasileira em 2018?» (en portuguès brasiler). Uol, 16-11-2018. Arxivat de l'original el 2020-08-04. [Consulta: 23 abril 2022].
* ↑ «Confira a lista com todos os vencedores do Troféu Imprensa e Troféu Internet 2019» (en portuguès brasiler). SBT, 29-04-2019. Arxivat de l'original el 2022-01-25. [Consulta: 23 abril 2022].
* ↑ «Fernanda Lima celebra Troféu APCA para 'Amor e Sexo': 'É um prêmio de todos'» (en portuguès brasiler). G1. Grupo Globo, 18-06-2019. Arxivat de l'original el 2023-07-30. [Consulta: 12 abril 2021].

## Enllaços externs

* Fernanda Lima - Lloc web oficial (portuguès)